نۆشینشار
نۆشینشار یان کارخانەی قەند شارەدێیەکە، کەوتووەتە گوندەواری نازیا ئەڤراز، ناوچەی نازی، شارستانی ورمێ، پارێزگای ورمێ، ڕۆژھەڵاتی کوردستان، ئێران.
ئەم شارەدێیە ناوەندی ناوچەی نازی و گوندەواری نازیا ئەڤرازە.

ناو

مێژوو 
بەر لەوەی ئەم شارەدێیە دروست بێت و ببێتە شارەدێ، (١٦) ساڵ لەوە پێش لەو جێیەدا کارگەی شەکری ورمێ دروست کرا بە دووری (٢٥کم) لە باکوری شاری ورمێ لەسەر ڕێگای ورمێ-سەڵماس کە ساڵی (١٩٤٩ز) بوو دروست کرا لەلایەن ئەندازیارانی وڵاتی چێکۆسلۆڤاکیا. سەرەتای دروست بوونی ئەم شارەدێیە بۆ ئەوە دەگەڕێتەوە کە خانوو دروستکرا بۆ کرێکارەکانی کارگەکە و پاشان وردە وردە خەڵکی گوندەکانی دەوروبەری بۆ کارکردن ڕوویان کردە کارگەکە و بەمەش نیشتەجێ بوون و ڕۆژ دوای ڕۆژ لە فراوان بووندا بوو تابووە گوند و لەدوایدا بووە شارەدێ لە ساڵی (١٩٩٦ز)دا.

جوگرافیا 

نۆشینشار ھاوسنوورە لەگەڵ ئەم گوندانە:
 لە باکوورەوە لەگەڵ گوندی خانەگاسۆر. 
 لە باشوورەوە لەگەڵ گوندی چاناقلی.
 لە ڕۆژھەڵاتەوە لەگەڵ گوندی عەلی بەیلی. 
 لە ڕۆژاواوە لەگەڵ گوندی ئەسکەراوا.

دانیشتووان 
 بە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم شارەدێیە ٦،٧٣١ کەس و (١٦٢٦) خێزان بووە.
 دانیشتووانی شارەدێکە کورد و ئازەرین.
 بە کوردی و زاری کرمانجی و ئازەری دەدوێن.

ئایین 
 ئایینی خەڵکی ئەم شارەدێیە ئیسلام(سوننە و شیعە)یە.

پیشە 
 ژمارەیەکی زۆر لە کاری گاورداری و پەلەوەرگا، کارگەی بەرھەمھێنانی پاڵاوتنی ڕۆن، دروست کردنی پەنیر، بەرھەمھێنانی چیمەنتۆی سپی، کانی گەچ و سایلۆی (٥٠٠)ھەزار تەنی گەنم و دروست کردنی شاری پیشەسازی ژمارە(٣) و چەندین جێگەی پیشەسازی لەم شارەدێیەدا.
 لە باکووری ئەم شارەدێیەدا مەڵبەندی چاندنی گەنمە(کە بەدێمەکار دەکرێت)، بەڵام لە باشووری کە چەمی نازی ھەیە کشتوکاڵ بە بەراو دەکرێت و چەوەندەر و گوڵەبەڕۆژە و کولەکە و ...ھتد بەرھەم دەھێنرێت. ھەروەھا لە ھەردوو بەری ڕۆژھەڵات و ڕۆژئاوای شارەدێکەدا باخەکانی سێو و ھەرمێ و قەیسی و گێلاس و ھەڵوژە و قۆخ و ...ھتد ھەیە. وە چەندین کارگەی بەرھەمھێنانی بەرھەمی ئاژەڵی و خواردن و مرەبا و لە قوتونان لە دوروبەری شارەدێیەکە ھەیە.

ئەمانەش ببینە 

 پێڕستی گوندەکانی شارستانی ورمێ

سەرچاوەکان 

شارستانی ورمێ
ورمێ
ورمێ
گوندەکانی شارستانی ورمێ
گوندەکانی ڕۆژھەڵاتی کوردستان
شارەکانی پارێزگای ئازەربایجانی ڕۆژاوا
شوێنە ئاوەدانەکانی شارستانی ورمێ